Rosana Pastor accepta formar part del Consell Assessor de la candidatura de Sagunt a Patrimoni de la Humanitat
29 de desembre 2016

![](/media/p1qa0sqj/38_img_4164.jpg)  
  

Més coneguda per les seues interpretacions en pel·lícules com _Las edades de Lulú_ de Bigas Luna o _Tierra y Libertad_ de Ken Loach, per la qual va guanyar un Goya a Millor Actriu Revelació, o pels seus treballs en teatre i televisió, l'actriu valenciana i ara també diputada en el parlament espanyol, Rosana Pastor, ha acceptat _l'honor_ de ser nomenada part del procés de candidatura de Sagunt com a Patrimoni Mundial de la Humanitat de la Unesco.

![](/media/wehhbc3h/38_img_4171.jpg)  

L'Alcalde de Sagunt, Quico Fernández, ha rebut en el consistori a la diputada junt els regidors de l'Equip de Govern, Pepe Gil, Mónica Caparrós, Pablo Abelleira, María Giménez, Sergio Moreno i Miguel Chover, per a agraïr-li la seua participació i suport en este projecte, el qual està acabant ara la seua primera fase.

Pel seu costat, Pastor ha confessat sentir-se il·lusionada per formar part com assessora d'este projecte, ja que com a diputada pertany a la comissió de Cultura en el Congrés dels Diputats i com a actriu sempre ha defensat tot allò relacionat amb la cultura. A més sent que “**és un projecte ciutadà que naix de les voluntats populars i això ho carrega de contingut i per tant ho fa molt vàlid”. Ha afegit que espera “poder treballar al vostre costat perquè el meu suport siga vàlid i no perdre de vista en cap moment este procés que serà bonic i que, malgrat ser llarg, ens farà caminar junts i farà que la candidatura, que va acompanyada de tots els sectors socials i de la ciutadania, siga encara més sòlida**”.

Fernández ha recordat que esta és una candidatura que ja té el suport de totes les institucions, tant de l'Ajuntament com del Consell Valencià de Cultura i del propi Consell autonòmic, així com recentment del Congrés dels Diputats, i que demostra que aconseguir el reconeixement és “**un objectiu realista en el qual la gent pot creure, ja que no és una proposta personalista ni partidista i que des de l'Ajuntament esperem que més enllà d'aconseguir este reconeixement servisca per a projectar Sagunt i cohesionar una ciutat tan diversa**”.

*   [](http://www.facebook.com/sharer.php?u=https://aytosagunto.es/va/actualitat/rosana-pastor-accepta-formar-part-del-consell-assessor-de-la-candidatura-de-sagunt-a-patrimoni-de-la-humanitat/ "Facebook")
*   [](http://twitter.com/share?url=https://aytosagunto.es/va/actualitat/rosana-pastor-accepta-formar-part-del-consell-assessor-de-la-candidatura-de-sagunt-a-patrimoni-de-la-humanitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/rosana-pastor-accepta-formar-part-del-consell-assessor-de-la-candidatura-de-sagunt-a-patrimoni-de-la-humanitat/ "Linked In")
*   [](mailto:?body=https://aytosagunto.es/va/actualitat/rosana-pastor-accepta-formar-part-del-consell-assessor-de-la-candidatura-de-sagunt-a-patrimoni-de-la-humanitat/)